## **Măsura M2/2A**

**Denumirea măsurii: Investiţii în active fizice**

*Măsura este aplicată în Teritoriul GAL Maramureș Vest şi în perioada 2012-2015, nefiind o măsură inovativă. Necesitatea implementării ei este dată de fragilitatea exploataţiilor agricole existente. Măsura se integrează în proiectul global GAL Maramureş Vest ţintind susţinerea dezvoltării integrate a teritoriului.*

**CODUL Măsurii: M2/2A**

Tipul măsurii: INVESTIȚII

SERVICII

SPRIJIN FORFETAR

1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL.**

**Context European și Național:**

**Documente referinţă EU[[1]](#footnote-1),** Fișa măsurii Investiții în active fizice Măsura 4Articolul 17 din Regulamentul (UE) nr. 1305/2013: “În majoritatea cazurilor în UE, există dovezi semnificative unei contribuții pozitive în reducerea costurilor de producție și îmbunătă-țirea calității, astfel având un impact pozitiv asupra veniturilor – precum și crearea de locuri de muncă și păstrarea acestora. De asemenea există și un impact pozitiv asupra mediului care derivă din investițiile în tehnologii și echipamente noi mai ecologice … “.

Strategia EU 2020[[2]](#footnote-2) îşi propune ca şi prim obiectiv: **Ocuparea forţei de muncă,** o rată de ocupare a forţei de muncă de 75 % în rândul populaţiei cu vârste cuprinse între 20 şi 64 de ani.

**Situaţia forţei de muncă în mediul rural**/naţional[[3]](#footnote-3): **Sectorul agricol furnizează încă aproximativ 30 % din totalul locurilor de muncă în România, cea mai mare rată la nivelul UE, de șase ori mai mare decât media UE.** Alte două procente din forța de muncă lucrează în industria alimentară. Având o structură de vârstă nefavorabilă (doar 7 % din totalul fermierilor sunt tineri fermieri), cei care lucrează în sectorul agricol au un nivel scăzut de educație formală și de competențe. Există o nevoie puternică de perfecționare a competențelor profesionale în sectorul agricol și de promovare, în același timp, **a diversificării economice în zonele rurale (doar 18 % din întreprinderile mici și mijlocii neagricole se află în zonele rurale),** pentru a crea noi locuri de muncă, pentru a reduce dependența de sectorul agricol și pentru a crește veniturile rurale.

**Strategia MADR pentru dezvoltarea sectorului agroalimentar pe termen mediu și lung orizont 2020-2030[[4]](#footnote-4):** Formularea obiectivelor şi priorităţilor Strategiei agroalimentare a României pentru perioada 2015–2020–2030 s-a făcut pornind de la **funcţiile spaţiului şi ale economiei rurale, inclusiv ale agriculturii româneşti, necesitatea dezvoltării accelerate a acestora**, noul parteneriat între Europa şi fermieri, conform reformei PAC pentru perioada 2014–2020.

**Context Local:** Numărul persoanelor care lucrează în agricultură reprezintă 65.18% din totalul populaţiei la nivelul teritoriulul Maramureș Vest, într-un număr de 15782 exploatații agricole, la o dimensiune fizica medie a exploatației de 2.42 ha , adica dimensiunea economica echivalenta este de min.4.000 SO.

Exploatațiile sunt mici, fărâmițate și incapabile să crească în mod natural.

**Corelare cu analiza SWOT şi justificarea alegerii măsurii**: Măsura ţinteşte îmbunătățirea performanței și sustenabilității globale a fermelor din teritoriul MMV (punct tare /cantitativ), creşterea competitivităţii acestora (punct slab) şi valorificarea experienţei locale în agricultură: legumicultură, pomicultură, creşterea animalelor.

**Obiective de dezvoltare rurală:** Măsura contribuie la atingerea obiectivului de dezvoltare rurală art. 4 lit. a din Reg. (UE) nr. 1305/2013: Favorizarea competitivității agriculturii

**Obiectiv specific al măsurii:** Îmbunătățirea performanței și sustenabilității globale a fermei prin susţinerea Investiţiilor tangibile şi intangibile care ameliorează nivelul global de performanţă şi de durabilitate al exploataţie agricole.

**Măsura contribuie la prioritatea** P2 - Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor, lit. a - îmbunătățirea performanței economice a tuturor exploatațiilor agricole și facilitarea restructurării și modernizării exploatațiilor, în special în vederea creșterii participării pe piață și a orientării spre piață, precum și a diversificării activităților agricole, prevăzută la art. 5, Reg. (UE) nr. 1305/2013.

**Măsura corespunde obiectivelor** art. 17, (1) lit. a **-** ameliorează nivelul global de performanță și de durabilitate al exploatației, din Reg. (UE) nr. 1305/2013.

**Limita minima de 4000 de SO pentru investitie este o conditie obligatorie cf.art.17, (1) lit.a.**

**Măsura contribuie la Domeniul de Intervenție** 2A-Îmbunătățirea performanței economice a tuturor exploatațiilor agricole și facilitarea restructurării și modernizării exploatațiilor, în special în vederea creșterii participării pe piață și a orientării spre piață, precum și a diversificării activităților agricole, prevăzut la art. 5, Reg. (UE) nr. 1305/2013.

**Măsura contribuie la obiectivele transversale** legate de inovare, de protecția mediului și de atenuarea schimbărilor climatice și de adaptarea la acestea, în conformitate cu Reg. (UE) nr. 1305/2013).

**Complementaritatea cu alte măsuri din SDL:** Măsura M2/2A - Investiții în active fizice este complementară cu măsurile: M1/1A - Cooperare, M3/3A - Scheme de calitate pentru produse agricole și alimentare, M5/6A - Înființarea de activități neagricole startup, M6/6A - Dezvoltarea de activități neagricole, având în comun același grup țintă format din fermieri.

**Sinergia cu alte măsuri din SDL:** Măsura M2/2A Investiţii în active fizice nu este sinergică cu alte măsuri, fiind singura măsură din strategie care contribuie la prioritatea P2 - Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor.

1. **Valoarea adăugată a măsurii:**

Măsura adresează prin sprijin financiar direct nevoia de îmbunătățire a performaței si sustenabilității globale a fermei cu rezultate in cantitatea si calitatea produselor agro-alimentare, și reprezintă o infuzie de capital pentru modernizare și creare de locuri de muncă, reprezentând un ajutor important în special pentru fermierii tineri. Prin criteriile de selecție, sunt încurajate proiectele depuse de grupuri de fermieri, investiții colective realizate de formele asociative ale fermierilor (cooperative și grupuri de producători) și a proiectelor integrate favorizând în acest fel îmbunatatirea colaborarii intre actorii locali (Nevoia 024)

1. **Trimiteri la alte acte legislative:**

**Legislație europeană:** Legislație europeană: R (UE) Nr. 1303/2013 de stabilire a unor dispoziții comune privind FEDR , FSE, , FC, FEADR și FEPAM, precum și de stabilire a unor dispoziții generale privind FEDR , FSE, , FC, FEADR și FEPAM și de abrogare a R (UE) nr. 1083/2006 al Consiliului; R (UE) Nr. 1307/2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a R (UE) nr. 637/2008 al Consiliului și a R (UE) nr. 73/2009 al Consiliului; Recomandarea 2003/361/CE din 6 mai 2003 privind definirea micro-întreprinderilor şi a întreprinderilor mici şi mijlocii; R (UE) nr. 1242/2008 de stabilire a unei tipologii comunitare pentru exploatații agricole; Comunicarea Comisiei nr. 2008/C155/02 cu privire la aplicarea art. 87 și 88 din Tratatul CE privind ajutoarele de stat sub formă de garanții; Comunicarea Comisiei nr. 2008/C14/02 cu privire la revizuirea metodei de stabilire a ratelor de referință și de actualizare;

**Legislație națională:** Legea cooperaţiei agricole nr. 566/2004 cu completările și modificările ulterioare, pentru beneficiarii cooperative agricole; Legea nr. 1/2005 privind organizarea şi funcţionarea cooperaţiei;Ordonanța Guvernului nr. 37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice; Ordinul nr. 119/2014 pentru aprobarea Normelor de igienă şi sănătate publică privind mediul de viaţă al populaţiei cu modificările și completările ulterioare; Ordinul 10/2008 privind aprobarea Normei sanitare veterinare care stabileşte procedura pentru marcarea şi certificarea sanitară veterinară a cărnii proaspete şi marcarea produselor de origine animală destinate consumului uman cu modificările și completările ulterioare; Ordinul 111/2008 privind aprobarea Normei sanitare veterinare şi pentru siguranţa alimentelor privind procedura de înregistrare sanitară veterinară şi pentru siguranţa alimentelor a activităţilor de obţinere şi de vânzare directă şi/sau cu amănuntul a produselor alimentare de origine animală sau nonanimală, precum şi a activităţilor de producţie, procesare, depozitare, transport şi comercializare a produselor alimentare de origine nonanimală cu modificările și completările ulterioare; Ordin 57 din 2010 pentru aprobarea Normei sanitare veterinare privind procedura de autorizare sanitară veterinară a unităţilor care produc, procesează, depozitează, transportă şi/sau distribuie produse de origine animal cu modificările și completările ulterioare.

1. **Beneficiari direcți/indirecți (grup țintă)**

**Beneficiarii direcți sunt:** Fermierii definiţi conform Regulamentului (CE) 1307/2013, art. 4, ca fiind persoane fizice sau juridice sau un grup de persoane fizice sau juridice, indiferent de statutul juridic pe care un astfel de grup şi membrii săi îl deţin în temeiul legislaţiei naţionale, ale căror exploataţii se situează pe teritoriul României şi care desfășoară o activitate agricolă.

**Beneficiarii indirecți sunt:** locuitorii zonei care beneficiază de produsele oferite și persoanele (localnici) care caută locuri de muncă pentru angajare la firmele ce crează locuri de muncă.

1. **Tip de sprijin:**

* Rambursarea costurilor eligibile suportate și plătite efectiv;
* Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013, numai în cazul proiectelor de investiții;

1. **Tipuri de acțiuni: eligibile și neeligibile:**

**Sunt sprijinite următoarele acțiuni (eligibile):** Investiții în înființarea, extinderea şi/sau modernizarea fermelor zootehnice, inclusiv tehnologii eficiente de reducerea emisiilor poluării și respectarea standardelor Uniunii; Investiții în înființarea, extinderea şi/sau modernizarea fermelor vegetale, inclusiv capacități de stocare, condiționare, sortare, ambalare a producției vegetale pentru creșterea valorii adăugate a produselor; Înființare şi/sau modernizarea căilor de acces în cadrul fermei, inclusiv utilităţi şi racordări; Investiții în înființarea şi/sau modernizarea instalaţiilor pentru irigaţii în cadrul fermei, inclusiv facilități de stocare a apei la nivel de fermă, cu condiția ca acestea să reprezinte o componentă secundară înt-un proiect de investiții la nivel de fermă; Investiții în producerea şi utilizarea energiei din surse regenerabile iar energia obținută va fi destinată exclusiv consumului propriu; Investiții necorporale: achiziționarea sau dezvoltarea de software și achiziționarea de brevete, licențe, drepturi de autor, mărci în conformitate cu la art 45 (2) (d) din Reg. 1305/2013;Îmbunătățirea eficienței utilizării de îngrășăminte și produselor producției vegetale; Îmbunătățirea sau înființarea de structuri de depozitare a îngrășămintelor; Restructurarea și construcția de clădiri pentru creșterea animalelor cu tehnologii noi și eficiente pentru a reduce emisiile gazelor cu efect de seră; Achiziționarea de mașini pentru a reduce eroziunea solului; Îmbunătățirea depozitarea culturilor pentru a îmbunătăți calitatea produselor (de exemplu: clădiri specializate de depozitare și manipulare, asigurarea ventilației, izolației și refrigerării); Reducerea consumului de energie, adică recondiționarea instalațiilor electrice sau o mai bună izolație a clădirilor; Stabilirea de culturi cu ciclu scurt; Modernizarea și mecanizarea, adică investiții în capital fizic cu scopul de a reduce costurile directe de producție și îmbunătățire productivității în ceea ce privește agricultura la scară mică; Investiții pentru conformarea cu standardele Uniunii care vor deveni obligatorii pentru

ferme în viitorul apropiat.

**Acțiuni neeligibile:** Cheltuielile cu achiziţionarea de bunuri și echipamente „second hand”; Cheltuieli efectuate înainte de semnarea contractului de finanțare a proiectului cu Excepţia, costurilor generale definite la art. 45, alin 2 litera c) a R (UE) nr. 1305/2013 care pot fi realizate înainte de depunerea cererii de finanțare; Cheltuieli cu achiziția mijloacelor de transport pentru uz personal și pentru transport persoane; Cheltuieli cu investițiile ce fac obiectul dublei finanțări care vizează aceleași costuri eligibile; Cheltuieli neeligibile în conformitate cu art. 69, alin (3) din R (UE) nr. 1303/2013 și anume: dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare; achiziţionarea de terenuri neconstruite și construite; taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul și a prevederilor specifice pentru instrumente financiare; în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.

1. **Condiții de eligibilitate**

* Proiectul trebuie să se încadreze în cel puțin unul dintre tipurile de activități sprijinite prin măsură;
* Beneficiarul se angajează că va asigura cofinanţarea proiectului
* Sediul social sau punctele de lucru ale solicitantului trebuie să fie în teritoriul GAL;
* Investiţia trebuie să se realizeze în cadrul unei ferme situată pe teritoriul GAL , cu o dimensiune economică de minim 4.000 ŞO (valoarea producţiei standard) , în conformitate cu analiza SWOT a SDL.
* Termenul maxim de finalizare a proiectelor este 31.12.2023, iar termenul limită de depunere a ultimei cereri de plată a beneficiarilor 30.09.2023.

1. **Criterii de selecție:**

**Criterii LEADER:** Locuri de muncă nou create;

**Criterii specifice măsurii:**

Dimensiunea exploatației - sunt vizate exploatațiile de dimensiuni mici cf. art 17.pct.1 (a), (min.4.000 SO);

Integrarea producției agricole primare cu procesarea și/sau comercializarea; Solicitantul este o asociație a fermierilor care dețin exploatații de dimensiuni mici, constituită ca și cooperativă sau a grup de producători în baza legislației naționale în vigoare;

Potențialul agricol al zonei, sunt vizate zonele cu potențial determinate în baza studiilor de specialitate;

Nivelul de calificare în domeniul agricol al managerului exploataţiei agricole; Principiul soiurilor autohtone.

Observație: Punctele 6,7,8 vor fi detaliate în documetele de implementare fără a aduce atingere Art. 49 din Reg. (EU) 1305/2013.

1. **Sume (aplicabile) și rata sprijinului:**

* Valoarea maximă a sprijinului este de 28.342 euro / proiect
* Rata sprijinului public nerambursabil este de 50% din totalul cheltuielilor;
* În sectorul agricol, aceste rate pot fi majorate cu câte 20 puncte procentuale suplimentare, când rata maximă a sprijinului combinat nu poate depăși 90%, în cazurile mai jos enumerate:
* Investitiilor colective , a formelor asociative legal constituite de tipul : cooperativa , grup de producători , organizaţii de producători , care activează în interesul membrilor,inclusiv al celor legate de o fuziune a unor organizatii de producatori
* Investitiilor realizate de tinerii fermieri , pentru maximum cinci ani de la data stabilirii , astfel cum este precizat si in programul de dezvoltare rurala sau , pina cind actiunile definite in planul de afaceri mentionat la articolul 19 alineatul (4) sunt finalizate ;
* Investitii legate de operatiunile prevazute la art.28(Agromediu) si art.29(Agricultura Ecologica) din Regulamentul (UE) 1305/2013;
* Investițiilor în zone care se confruntă cu constrângeri naturale și cu alte constrângeri specifice, menționate la art. 32 din Regulamentul (UE) nr. 1305/2013.

1. **Indicatori de monitorizare:**

**Indicatori** **LEADER:**

Locuri de muncă nou create: 0;

Numărul de exploatații agricole sprijinite - 5;

Cheltuieli publice totale – 141.710 €

**Indicatori** **specifici măsurii:**

Nr. exploataţii sprijinite ce participă şi la măsura M1/1A;

Număr asocieri juridice între fermieri.

*Aceștia vor fi monitorizați și evaluați în conformitate cu prevederile Art.34 din Reg. (UE) nr. 1303/2013, prin Planul de Evaluare ce va fi elaborat în perioada de implementare.*



1. http://madr.ro/axa-leader/leader-2014-2020/fise-template-specifice-propuse-de-ce-utilizate-ca-model-orientativ-elaborare-masuri-sdl/download/1966\_69dc4b46eaefccb43629268968c02e99.html [↑](#footnote-ref-1)
2. http://ec.europa.eu/europe2020/europe-2020-in-a-nutshell/targets/index\_ro.htm [↑](#footnote-ref-2)
3. http://ec.europa.eu/agriculture/rural-development-2014-2020/country-files/ro/factsheet\_ro.pdf [↑](#footnote-ref-3)
4. http://madr.ro/docs/agricultura/strategia-agroalimentara-2020-2030.pdf [↑](#footnote-ref-4)